
MODERS   DAG 


Højtideligholdelsen  af  Moders  Dag  er  en  aarlig  tilbage- 
vendende Begivenhed,  som  falder  paa  Aarets  skønneste 
Tid,  hvor  alt  omkring  os  spirer  og  gror,  og  hvor  Naturen 
udfolder  sig  i  al  sin  Storhed  og  Skønhed. 

I  Aar  fejrer  vi  Dagen  under  Forhold,  som  er  uvisse 
for  os,  og  som  vi  desværre  ikke  er  Herre  over;  men  i 
Haabet  om,  at  lysere  Tider  vil  oprinde  for  hele  Menneske- 
heden. 

Vi  Sidste  Dages  Hellige  vil  i  Aar  mere  end  nogensinde 
ære  og  hylde  vore  Mødre  paa  denne  Dag,  som  er  tilegne* 
hende.  Vi  vil  af  bedste  Evne  gøre  vort  til,  at  Dagen  for 
hende  maa  forme  sig  saa  festlig  som  mulig.  Vi  vil  paa 
denne  Dag  lette  hende  for  de  Pligter,  som  det  til  daglig 
er  hendes  Lod  at  varetage  Vi  vil  i  Tanke,  Ord  og  Hand- 
ling vise  vor  Paaskønnelse  for  hendes  Omsorg  og  Opof- 
relse for  os.  De,  der  er  saa  lykkelige  at  have  en  Moder, 
vil  ikke  forsømme  nogen  Anledning  til  at  glæde,  trøste  og 
opmuntre  hende.  Især  under  de  vanskelige  Tider  vi  lever 
i,  er  dette  dobbelt  nødvendigt,  og  de  af  os,  hvis  Moder 
er  gaaet  hinsides,  vil  i  Tankerne  gaa  tilbage  til  Barndoms- 
hjemmet, hvor  Moder  var  Midtpunktet  i  vort  Liv  og  Gen- 
stand for  al  vor  Kærlighed,  og  naar  vi  nu  atter  fejrer  hende, 
da  skal  der  fra  os  lyde  en  dybtfølt  Tak  for  alt,  hvad  hun 
har  været  for  os;  thi  ingen  kunde  som  hun  føle  med 
os,  i  Sorg  saavel  som  Glæde  Alt,  hvad  vi  er  og  haaber 
at  blive,  skylder  vi  hende  Takken  for,  hun  plantede  Evan- 
geliets Sæd  i  vore  Hjerter  og  plejede  og  værnede  om  den, 
saa  den,  eftersom  vi  blev  ældre,  spirede  og  voksede  sig 
stor  og  stærk,  saa  det  nu  er  os  en  Kilde  til  evig  Glæde 
og  Lykke. 

For  alt  dette  siger  vi  hende  Tak,  og  forener  os  i  Ønsket 
om,  at  vi  maa  vise  os  værdige  til  hendes  altomfattende 
Kærlighed  til  os   Tak  kære  Mor! 

Ældste  Svend  Jensen,  København. 

Sn  £Modevs  kærlighed. 


SHvor  findes  ^Kærlighed  som  til  'Døden 
er  uforandret  og  ufortrøden. 
Qer  som  en  Sngel  omkring  os  svæver, 
som  giver  alt  men  som  intet  kræver  ? 
Sn  saadan  ^Kærlighed,  ren  og  varm, 
den  findes  kun  i  en  SWoders  Barm. 

SKvert  Baand  er  selvvisk,  som  EHjertet  binder  1 
Qet  SKys  som  brænder  paa  Brudens  Spinder. 
Den  hule  &avn,  som  en  Søster  rækker! 
Den  spæde  ^Hrm,  som  et  'Barn  udstrækker. 
(Vor  bedste  '■Ven  kommer  med  en  Bøn. 
&Cun  9Hoder  venter  sig  ingen  <£øn. 

Øg  hvem  kan  give,  hvad  hun  os  skænker! 
Den  første  'Sanke,  som  Barnet  tænker, 
den  første  Bøn,  som  det  frem  kan  stamme, 
den  første  ^Kærligheds  rene  Ø~lamme, 
det  første  Ørd  om  at  være  sand 
og  elske  frihed  og  ffædreland. 

Saa  lønne  £}ud,  hvad  vi  ikke  lønner, 

vor  9Hoders  ^Kærlighed,  SHaab  og  Bønner. 

Det  er  hans  kærlighed  fra  det  høje, 

som  spejler  sig  i  en  SHoders  Øje. 

Det  er  som  Solen  vi  ikke  ser, 

naar  hendes  Øje  ej  straaler  mer. 

KIRKER        OG  KIRKEN 

af  Præsident  Hugh   M.   Brown. 


Naar  man  foretager  en  Rejse  omkring  i  de  europæiske 
Lande,  bliver  man  slaaet  af  Beundring  over  det  Antal 
smukke  Kirker,  man  vil  finde  overalt.  Der  findes  næppe  en 
Landsby  uden  dens  Spir  og  Klokker.  I  hvert  eneste  Land 
i  Europa  findes  der  mindst  een  berømt  Kirke,  opført  i  histo- 
risk Arkitektur  og  med  en  fortryllende  Romantik. 

Man  bliver  fyldt  med  Forbavselse  og  Æresfrygt,  naar 
man  besøger  Set.  Peterskirken  i  Rom,  Set.  Markuskirken  i 
Venedig,  Domkirkerne  i  Pisa,  Milano,  Florens,  Neapel,  Pa- 
lermo, Antwerpen,  Canterbury,  Salisbury,  York  osv.  Men 
hvorfor  staar  de,  disse  mægtige  Skildvagter  fra  den  svundne 
Tid?  Hvilken  Betydning  har  de  for  den  nuværende  Gene- 
ration? 

Har  de  kun  Værdi  paa  Grund  af  deres  Historie,  deres 
Arkitektur  og  kunstneriske  Skønhed,  deres  uerstattelige  Vin- 
duer og  deres  høje  Spir;  eller  minder  de  om  den  Inspira- 
tion, som  fremkaldte  et  saadant  ædelt  Arbejde. 

Er  den  Kristendom,  som  disse  store  Kirker  erklærer  at 
ville  forkynde  endnu  vital  paa  Jorden,  eller  er  de,  som 
nogle  paastaar,  kun  „Grave  i  hvilke  de  balsamerede  Lev- 
ninger af  en  stor  Religion  ligger  begravet?" 

Hvad  med  hans  vitale  Tro  og  jævne  Liv,  hvis  Lærdomme 
inspirerede  Bygmestrene  af  disse  store  Domkirker  og  uvur- 
derlige Kunstværker,  som  findes  deri?  Hvad  med  de  Lær- 
domme og  den  Myndighed,  som  blev  lært  og  udøvet  af 
hans  Apostle,  efter  hvem  mange  af  disse  er  opkaldte?  Er 
denne  gamle  Tro  endnu  i  Live  i  Dag,  eller  maa  vi  for 
stedse  se  tilbage  over  en  mørk  Tidsalder  til  Baunerne  i 
Apostlenes  Dage,  hvorfra  disse  Bygninger  fik  deres  Vision? 

Vigtigere  for  den  nuværende  Generation  end  „Efter- 
mæler af  Sten"  er  den  Religion,  som  paaberaaber  sig  at 
være  blevet  ført  fra  Galilæas  Høje  til  Klostermurene.  Bliver 
denne  Religion  forkyndt  i  Dag,  og  i  saa  Fald,  ved  hvil- 
ken Myndighed? 

Har  denne  Mester  forandret   sig  saadan,  siden  han  for- 

kyndte  sine  simple  Lærdomme  fra  Højene  ved  Søen,  at 
han  forlanger  denne  store  Udfoldelse  af  Rigdom  og  Pragt 
af  hans  Tilhængere? 

Med  alle  kristne  udtrykker  vi  vor  Paaskønnelse  af  den 
svundne  Tids  smukke  Bygningsværker.  Men  fra  de  beskedne 
Sale  og  ved  Vejkanten  forkynder  vi  igen  den  simple  Hi- 
storie om  Kristi  Evangelium  gengivet  i  dets  Jævnhed  og 
Enfoldighed.  Det  er  Evangeliet  om  oprigtig  Tro  paa  Gud 
fulgt  af  sand  Omvendelse;  af  Vanddaaben,  hvori  den  om- 
vendte Synder  bliver  „begravet  med  ham  i  Daaben  til  Dø- 
den", at  han  ogsaa  kan  vandre  i  et  nyt  Levned;  Guds  Søns 
Evangelium,  hans  Evangelium,  som  lovede  de  trofaste  den 
Helligaands  Gave. 

Evangeliet  er  mere  end  en  Bog,  mere  end  en  Organisa- 
tion, mere  end  et  Tempel  eller  en  Domkirke;  det  er  Guds 
Kraft  til  Frelse.  Uden  denne  Kraft  vil  vore  smukke  Byg- 
ningsværker aldrig  udføre  Kirkens  Opgave  og  Mission 
d.  v.  s.  frelse  Menneskesjælene.  Det  er  for,  at  Menneskene 
kan  høre  og  modtage  Evangeliets  Sandheder  og  lære, 
hvorledes  de  skal  anvende  dets  Kraft,  at  den  gengivne 
Kristi  Kirke  forkynder  dens  simple  Sandheder. 

Da  Apostlen  Johannes  sad  i  Fangenskab  paa  Øen  Pat- 
mos, blev  det  ham  forundt  at  se  ind  i  Fremtiden.  Om  dette 
Syn  har  han  skrevet: 

Og  jeg  saa  en  anden  Engel  flyve  midt  oppe  under  Himmelen,  som 
bavde  et  evigt  Evangelium  at  forkynde  dem,  som  bo  paa  Jorden,  og  for 
hver  Nation,  Stamme,  Tungemaal  og  Folk,  og  han  sagde  med  høj 
Røst:  Frygter  Gud  og  giver  ham  Æren;  for  hans  Doms  Time  er  kom- 
met, og  tilbeder  ham,  som  har  gjort  Himmelen,  Jorden,  Havet  og 
Vandenes  Kilder". 

Denne  Engels  Budskab  skulde  føres  til  hver  Nation,  Stam- 
me, Tungemaal  og  Folk.  Dette  antyder,  at  ingen  af  dem  vilde 
have  Evangeliet  paa  det  Tidspunkt,  og  saaledes  var  det. 

Vi  bærer  Vidnesbyrd  om,  at  efter  en  lang  Nats  aandelig 

Mørke,    kom    denne   Engel  og  tilkendegav  Daggryet  af  en 

ny  Dag,  en  ny  Husholdning;  og  atter  høres  der 

Stemmen  af  en,  som  raaber  Omvendelse  i  Ørkenen.  Bereder  Herrens 
Vej,  gør  hans  Stier  rette. 

Apostlen  Paulus  bemærkede  paa  sin  Tid  Begyndelsen  af 

(Fortsættes  Side  56). 

SKANDINAVIENS    STJERNE 

Et  maanedligt  Tidsskrift  for 
Jesu  Kristi  Kirke  af  Sidste  Dages  Hellige. 

Oprettet  i  Aaret  1851. 
Ansvarshavende  Redaktør:  ORSON   B.   WEST. 


føl  SWedlemmerne  i 

2)en  danske  SWission. 

m 

WIDEN  sidste  Nummer  af  „Stjernen"  saa  Dagens  Lys  har 
^  store  og  alvorlige  Begivenheder  fundet  Sted  i  vort 
Land.  De  stedfundne  Begivenheder  har  naturligvis  ogsaa 
indvirket  paa  vor  Kirke  og  dens  Medlemmer,  idet  Sam- 
kvemmet mellem  Landsdelene  er  vanskeliggjort  ved  den 
ændrede  Post-  og  Trafikgang.  I  denne  Situation  er  det  dog 
en  stor  Glæde  at  vide,  at  alle  Grenene  i  Den  danske  Mission 
er  paa  gode,  trofaste  Sidste  Dages  Helliges  Hænder,  og 
at  Medlemmerne  i  det  store  og  hele  udfører  deres  Pligter 
paa  bedste  Maade. 

De  Sidste  Dages  Hellige  Verden  over  ser  paa  de  Begi- 
venheder, der  finder  Sted,  i  Skriftens  Lys.  Vi  ved,  at  mange 
af  de  Ting,  der  sker,  er  bibelske  Profetier,  som  før  eller 
senere  vil  gaa  i  Opfyldelse.  Men  selv  om  Tiderne  er  al- 
vorlige, har  vi  den  største  og  vidunderligste  Gave,  noget 
Menneske  kan  besidde,  Jesu  Kristi  Evangelium.  Vi  el- 
sker Kirken  og  vore  Søskende  og  søger  at  bringe  os  i  et 
intimt  Forhold  til  Gud  vor  evige  Fader.  Den  sikreste  Vej 
til  Opnaaelsen  af  dette  Maal  er  ved  at  efterleve  Guds  Bud 
og  Befalinger  i  Ord  saavel  som  i  Gerning.  Herren  elsker 
dem,  som  søger  at  vandre  i  Retskaffenhed  og  Kærlighed. 

Det  er  mig  en  inderlig  Glæde  og  Tilfredsstillelse  at  kunne 
meddele  „Stjernen "s  Læsere,  at  Arbejdet  gaar  godt  i  Den 
danske  Mission.  Der  kan  altid  være  Ting,  som  kan  for- 
bedres og  udvikles,  men  i  det  store  og  hele  arbejder  Kir- 
kens Medlemmer  med  Iver  og  Begejstring  for  den  Sag,  som 

de  har  viet  deres  Liv  og  som  hele  deres  Livsopfattelse  er 
præget  af.  Det  evige  Liv  og  en  Ophøjelse  i  Guds  Rige  er 
den  vidunderlige  Løn,  der  venter  paa  de  trofaste.  Trofast- 
hed og  Udholdenhed  er  en  Sidste  Dages  Helligs  Adels- 
mærke. 

Vort  Folk  er  Verden  over  kendt  som  et  lovlydigt  Samfund, 
der  kun  ønsker  at  leve  i  Fred  med  deres  Omgivelser.  Vor 
12.  Trosartikel  siger  tydeligt,  at  vi  ønsker  at  leve  som  lov- 
lydige Borgere  i  det  Land,  som  nu  engang  er  blevet  vort 
Fædreland.  Derfor  bør  de  Sidste  Dages  Hellige  være  de 
første  til  at  understøtte  Landets  lovlige  Regering  og  de 
indsatte  Myndigheder  samt  ved  rolig  og  behersket  Optræden 
at  give  de  Forordninger  og  Paabud,  som  udstedes,  Vægt. 

Selv  om  jeg  ikke  vil  kunne  komme  ud  at  besøge  Gre- 
nene og  Distrikterne,  som  min  Lyst  og  Interesse  paabyder 
mig,  beder  jeg  dog  Søskende  være  overbevist  om,  at  jeg 
daglig  tænker  paa  dem  og  beder  for  dem.  Evangeliet  er 
det  Fællesskabs  Baand,  som  knytter  os  nærmere  sammen 
for  i  Troskab  og  Oprigtighed  at  tjene  ham,  fra  hvis  Boliger 
vi  engang  er  kommet 

De  forskellige  Grensforstanderskaber  Landet  over  har 
kun  et  Ønske:  at  tjene  og  vejlede  deres  Søskende.  Un- 
derstøt disse  Brødre,  bed  for  dem  og  hjælp  dem  paa  en- 
hver tænkelig  Maade.  De  er  Guds  Tjenere.  En  vidunderlig 
Tanke!  Vi  har  Guds  Tjenere  iblandt  os,  Mænd  som  har 
Myndighed  til  at  forrette  Evangeliets  frelsende  Ordinancer. 

Maa  Herren  velsigne  hver  eneste  af  os  med  Kærlighed 
til  vore  Medmennesker,  og  med  Lysten  til  at  virke  i  det 
Godes  Tjeneste! 

Jeg  sender  hvert  eneste  Medlem  i  Den  danske  Mission 
mine  bedste  Ønsker  om  en  lys  og  lykkelig  Fremtid. 

Eders  hengivne  Broder 
Orson  B.  West. 

et  Frafald  fra  Mesterens  Evangelium.  I  sin  Epistel  til  Ga- 
iaterne advarer  han  dem  imod  at  vende  sig  bort  fra  Evan- 
geliet og  paakalder  en  Forbandelse  over  alle,  som  prædiker 
noget  andet  Evangelium. 

Naar  vi  staar  i  disse  mægtige  Domkirker  og  lytter  til 
deres  store  Orgeler,  inspireret  af  disse  Kunstværker,  bedrøves 
vi  over,  at  indenfor  disse  selvsamme  Vægge  kan  man  høre 
Brøl  af  Kanoner  og  Drøn  af  dødbringende  Bomber,  med 
hvilke  grusomme  Vaaben  de  kristne  ødelægger  hinanden. 
Vi  bliver  igen  opmærksomme  paa,  at  Guds  Søns  Evange- 
lium blev  borttaget  fra  Jorden,  og  at  Fredens  Fyrste  er 
blevet  korsfæstet  paany. 

O,  at  vi  kunde  bringe  dette  simple  Budskab  om  Gengi- 
velsen af  Fredens  og  Kærlighedens  Evangelium,  til  Milli- 
onerne. Vi  føler  som  den  gamle  Apostel:  „Ve  mig,  dersom 
jeg  ikke  prædiker  Evangeliet". 

I  Sandhed,  Jordens  Nationer  i  Dag  skulde  lytte  til  hans 

Advarsel: 

Detle  Riges  Evangelium  skal  prædikes  i  hele  Verden  til  et  Vidnesbyrd 
for  alle  Nationer;  og  da  skal  Enden  komme. 

I  mere  end  et  Aarhundrede  er  dette  Vidne  blevet  frem- 
baaret  for  Nationerne.  Lad  de,  hvis  Hjerter  er  blevet  be- 
rørte deraf,  søge  at  bringe  det  til  deres  Næste,  saaledes 
at  alle  kan  blive  advaret  om  hans  Komme. 

Lad  os  bede  og  arbejde  for  Dagen,  som  skal  komme, 
naar  Verden  skal  blive  hans  store  Domkirke,  hvor  alle  kan 
tilbede  ham  og  hver  Tunge  bekende,  at  Jesus  er  Kristus 
—  Kongernes  Konge  —  Fredsfyrsten. 


Kirken  —  og  Kirker,  fortsat  fra  Side  53. 

ffesus  sagde:  Qu  skal  elske  SHerren  din  £}ud  af  hele  dit  tHjerte  og  med 

hele  din  Sjæl  og  med  hele  dit  Sind,  dette  er  det  fzrste  og  store  'Bud  og 

det  andet   er  dette  ligt,  du  skal  elske  din  SVæste  som  dig  selv.    9Jf  disse 

to  Bud  afhænger  <£oven  og  ^Profeterne. 


Ungdomsstævnet. 


Ungdomsforeningens  Hovedbestyrelse  har  fundet  det  rigtigst 
at  udsætte  Ungdomsstævnet  i  København  til  Sommer.  Nær- 
mere Meddelelse  i  „Stjernen"  1.  Juni. 


EHvad  er  du  for  SKirken? 

I  vor  Kirke  kan  vore   Medlemmer  deles  i  3   Grupper: 

1.  Lederne. 

2.  Følgerne. 

3.  Efternølerne. 
Hvilken  af  disse  hører  du  til? 

I  Jesu  Lignelse  om  Sædemanden  og  de  betroede  Talenter 
er  det  tydeligt  fremhævet,  at  det  er  vor  Pligt  at  bruge  og 
udvikle  de  Talenter,  Gud  har  givet  os,  om  vi  ønsker  at  be- 
holde dem.  Det  er  ikke  nok  for  en  SIDSTE  DAGES  HELLIG 
om  han  kun  »bærer  30  Fold«  hvis  han  kunde  have  »baaret 
60  Fold«.  Med  andre  Ord:  Som  Medlemmer  af  Guds  Kirke 
gælder  intet  Kompromis:  Du  maa  gøre  alt,  hvad  du  kan  for 
den  Sag,  du  elsker. 

Lad  os  ganske  kort  betragte  de  3  Kategorier  af  Medlemmer: 

I.  Ledernes  Betydning  for  Kirkens  Velfærd  og  Fremgang 
er  tydelig  for  enhver. 

Fremgang  i  enhver  Organisation,  Virksomhed,  Institution 
eller  Kirke   —    er  altid  sikret,  om  den  har  den  rette   Leder. 

Det  er  derfor  lige  saa  naturligt,  at  Ungdomsforeningens 
fornemste  Opgave  er  samlet  i  dette:  At  uddanne  Ledere, 
for  vi  ved,  at  Apostel  Joseph  Merrill  havde  Ret,  da  han  i 
Esbjerg  sagde:  »Ungdommen  af  i  Dag  er  Lederne  af  i 
Morgen«. 

Vi  beundrer  alle  vore  dygtige  Ledere  og  ønsker  ofte  selv 
at  være  som  disse.  Men  gør  du  de  Anstrengelser,  som  er 
nødvendig  for  at  naa  Maalet?  Enhver  Mand  og  Kvinde  i  vor 
Kirke  bør  sætte  alt  ind  paa  at  blive  en  god  Leder. 

Vi    skal    i  en  anden   Artikel  senere  omtale  de  Egenskaber 

en  Leder  maa  besidde  for  at  være  en   Leder. 

Medens  der  saa  ofte  har  været  talt  og  skrevet  saa  meget 
om  Lederne  har  den  anden  Kategori  af  Medlemmer,  —  Føl- 
gerne —   sjældent  været  nævnt. 

Lige  saa  vigtigt  som  det  er  for  Kirken  at  have  gode  Le- 
dere, lige  saa  betydningsfuldt  er  det  at  have  en  stor  Kreds 
af  gode  Følgere.  Der  er  jo  ikke  givet  os  alle  Talenter  som 
Ledere,  og  selvom  saa  er,  bestaar  vor  Kirkes  Ledere  af  et 
begrænset  Antal  og  derfor  er  det  af  større  Betydning  end  al- 
mindeligt tænkt  at  have  en  stor  Skare  trofaste  Følgere. 

Med  Glæde  og  Taknemlighed  tænker  jeg  paa  de  trofaste 
gamle  Søskende,  som  med  en  Bøn  i  Hjertet  lyttede  til  mine 
Taler.  Den  største  Inspiration  jeg  —  og  talrige  andre  Talere 
—  har  nydt  skyldes  hovedsageligt  disse  trofaste  Følgeres  op- 
rigtige Ønske  efter  at  faa  Opbyggelse  og  Trøst.  —  Mange 
nye  Medlemmer  har  saaledes  bevidnet,  at  deres  Medlemskab 
i  Kirken  skyldes  en  saadan  trofast  » Mormon«s  Eksempel  vist 
i  det  daglige  Liv. 

Lad  os  alle  —  unge  og  ældre  —  være  trofaste  »Følgere«, 
loyale  overfor  Kirken  og  dens  Ledere. 

Medens  de  to  foregaaende  Kategorier  af  Medlemmer  be- 
tyder meget  for  Kirkens  Fremgang  er  der  en  Kategori  som 
vi  snart  haaber  vil  blive  grebet  af  Begejstringens  Ild  nemlig: 
EFTERNØLERNE. 

Hvem  hører  til  Efternølerne?  Spørger  du,  og  for  at  du 
kan  hjælpe  til  med  at  »vække«  disse,  anføres  Symptomerne 
for  deres   »aandelige  Sygdom". 

i.  Ligegyldige  med  Hensyn  til  Efterlevelse  af  Kirkens 
Standarder  og  dermed  følger 

2.  manglende  Interesse  for  Deltagelse  i   Møder 

3.  skal  tigges  og  trygles  for  at  formaas  til  at  gøre  et  Ar- 
bejde  for  Kirken,   og  dette   rummer  altid  en  Fare  for,  at    der 

4.  findes  Fejl  først  ved  Kirkens  Medlemmer  senere  ved 
Kirken  og  dens  Lære. 

Kender  du  dem  nu?  Er  du  en  af  dem?  Jeg  kender  Til- 
standen —  Symptomerne  og  deres  Virkning  og  kan  derfor 
sige,  at  jeg  har  ondt  af  enhver,  der  har  det  saadan,  for  det 
er  værst  for  den  Paagældende.  Maatte  du  i  en  saadan  Stund 
høre  Sangen  for  dine  Øren: 

Vaagn  op  i  Herrens  Folk  —   Vaagn  op 
Med  Tro  søg  eders  Gud  i  Løn 
Anraab  om  Hjælp  mod  Syndens  Vold 
Faa  Kraft  fra  ham  ved  ydmyg  Bøn. 

Lyt  til  denne  Inspiration  —  gør  derefter,  for  det  er  Vejen 

til   fornyet  Fremgang  og   Lykke   for   dig  og  dine 

Ved  at  læse  ovenstaaende  vil  du  se,  at  de  3  Kategorier 
kan  sammenfattes  i   2   Grupper  Medlemmer: 

1.  De,  der  vil  arbejde  (Lederne  og  Følgerne) 

2.  De,   der  ikke  vil   arbejde   (Efternølerne) 

Hvad  betyder  du  for  Kirken?  Eller  hvad  betyder  Kirken 
for  dig? 

Lad  os  hver  og  een  være  blandt  de  aktive,  der  kæmper 
for  Kirkens   Fremgang,  saa   vi   —    lig  Paulus   —   kan   sige: 

Jeg  har  stridt  den  gode  Strid,  fuldkommet  Løbet  og  be- 
varet Troen*.  (2  Tim  4:7)  Ældste  William  Ørum  Pedersen. 


Fra  Missionsmarken. 


Qaabshandlinger : 

Arne  Tranholm,  Aalborg;  døbt  af  Henry  E.  Christiansen,  d.  20.  Sept. 
1939  Tove  Hansen  Jensen,  København;  døbt  af  Ralph  E  Johansen,  d. 
28.  Sept.  1939.  Eva  Sørensen,  København;  døbt  af  Ralph  E.  Johansen, 
d  28.  Sept  1938.  Bertholine  Ingrid  Marie  Bjerre  Nielsen,  København; 
døbt  af  Roger  P  Monsen,  d.  28.  Sept.  1939.  Inge  Nielsen,  København; 
døbt  af  Roger  P.  Monsen,  d  28.  Sept.  1939.  Albert  Emil  Nielsen,  Kø- 
benhavn; døbt  af  Roger  P.  Monsen,  d.  28.  Sept.  1939.  Ragnhild  Chri- 
stiansen Jørgensen,  København;  døbt  af  G.  Max  Larsen,  d.  28.  Sept. 
1939.  Ane  Margrethe  Mogensen  Petersen,  København;  døbt  af  G.  Max 
Larsen,  d  28.  Sept.  1939.  Gerda  Ady  Elisabeth  Sandholdt  Jensen,  Aar- 
hus; døbt  af  Laur.  Christiansen,  d.  29.  Okt  1939.  Vera  Sonja  Nielsen, 
Aarhus;  døbt  af  Rich.  Nielsen,  d.  29.  Okt.  1939.  Olga  Lovise  Olsen 
Petersen,  Randers;  døbt  af  Missionspræsident  Mark  B.  Garff,  d.  29.  Okt. 
1939.  Hans  Christian  Kyhn,  København;  døbt  af  Phil  D.  Jensen,  d.  4. 
Dec.  1939  Ole  Richard  Gregersen,  København;  døbt  af  Rich  Gregersen, 
d.  4.  Dec.  1939.  Amy  Præstmann  Olsen,  Aarhus;  døbt  af  Thorvald  Jen- 
sen, d.  10  Dec.  1939.  Hans  Jørgen  Præstmann  Olsen,  Aarhus;  døbt  af 
Th.  Jensen,  d  10.  Dec.  1939.  Yelva  Henriette  Marie  Keilstrup,  Aarhus; 
døbt  af  Laur.  Christiansen,  d.  10.  Dec.  1939.  Nina  Mandrup  Madsen, 
Aalborg;  døbt  af  Vald.  Christensen,  d.  31.  Marts  1940.  Alice  Mandrup 
Madsen,  Aalborg;  døbt  af  Vald.  Christensen,  d.  31.  Marts  1940.  Erik 
Møller  Jensen,  Aalborg;  døbt  af  Elmer  Mørck,  d.  31.  Marts  1940 

Vi  byder  disse  Søskende  velkommen  i  Kirken  og  nedbeder  Herrens 
rigeste  Velsignelser  over  dem. 

Velsignelser  : 

Søndag  den  22.  Oktober  1939  blev  en  Datter  af  Peter  Stenberg  Han- 
sen og  Gerda  Pedersen  Hansen,  Aalborg  velsignet  af  William  Ørum 
Pedersen  og  givet  Navnet  Finn  Stenberg  Hansen. 

Søndag  den  10.  Marts  1940  blev  en  Datter  af  Rudolf  Bisbjerg  og  Frida 
Johanne  C.  H.  Breum  Bisbjerg,  København,  velsignet  af  Jens  P.  Hansen 
og  givet  Navnet  Rita  Ingeborg  Hertzsprung  Bisbjerg. 

Søndag    den  14.  April  1940  blev  en  Datter  af  Christian  P.  J.  Madsen 

og   Anna  B.  K.  Nielsen  Madsen  velsignet  af  Faderen  Christian  Madsen 
og  givet  Navnet  Hanne  Birgit  Madsen. 

^Bryllupper : 

Lørdag  den  21.  Oktober  1939  blev  Grensforstander  Aksel  Mathiesen, 
Odense  og  Søster  Edith  G.  Pedersen  viede  af  Missionspræsident  Mark 
B.  Garff. 

Søndag  den  3.  Marts  1940  blev  Søster  Inger  Ida  Anna  Kragh,  Køben- 
havn viet  til  Herr  Johny  Nielsen.  Vielsen  blev  foretaget  af  Distriktspræ- 
sident  Enoch  L.  Andersen. 

Lørdag  den  6.  April  1940  blev  Søster  Kåty  Ilskov  Christensen,  Es- 
bjerg viet  til  Broder  Ejnar  Nielsen,  Karlsgaarde  pr.  Sig.  Vielsen  blev 
foretaget  af  Missionspræsident  Orson  B.  West.  Søskende  i  Esbjerg  Gren 
ønsker  vor  Broder  og  Søster  hjertelig  til  Lykke  og  nedbeder  Herrens 
rigeste  Velsignelser  over  dem. 

^Dødsfald : 

En  af  Aarhus  Grens  gamle  Søstre,  Søster  Frederikke  Bryldt  er  ikke 
mere.  Str.  Nielsen  blev  født  den  27.  Oktober  1867  i  Løngaard,  Aarhus 
Amt  og  blev  Medlem  af  Kirken  den  13.  Oktober  1912  og  var  saaledes 
Medlem  af  Kirken  i  en  lang  Aarrække.  Ære  være  hendes  Minde! 

Fredag  den  20.  Oktober  1939  døde  en  anden  af  Aarhus  Grens  kendte 
Medlemmer  Broder  Martinus  Nielsen.  Broder  Nielsen  blev  født  den  29. 
Nov.  1892  i  Labing,  Harlev  og  blev  Medlem  af  Kirken  den  10.  Nov. 
1929.  Brd.  Nielsen  døde  som  en  god  og  trofast  Sidste  Dages  Hellig. 
Ære  være  hans  Minde! 

Mandag  den  6.  November  1939  døde  en  af  Aalborg  Grens  trofaste 
ældre  Medlemmer,  Str.  Maren  J.  A.  Fristrup.  Str.  Fristrup,  der  blev  født 
d.  22.  Marts  1870  i  Hals,  Læsø  blev  Medlem  af  Kirken  den  1.  Juni 
1895  og  har  i  alle  disse  mange  Aar  været  en  oprigtig  og  trofast  Sidste 
Dages  Hellig.  Str.  Fristrup  havde  en  stor  Tro  paå  Arbejdet  for  de  døde 
og  har  udført  meget  Tempelarbejde  i  de  Aar,  hun  tidligere  har  opholdt 
sig  i  Amerika.  Ære  være  hendes  Minde! 

Fredag  den  16.  Februar  1940  afgik  en  af  vore  nye  Brødre,  Broder 
Otto  Mortensen,  Odense,  ved  Døden.  Broder  Mortensen,  der  blev  født 
den  22,  December  1902  i  Holmsland,  blev  Medlem  af  Kirken  den  4. 
Juni  1939.  Selvom  Broder  Mortensen  kun  naåede  at  tilhøre  Kirken 
nogle  Maaneder,  havde  han  dog  et  stærkt  og  brændende  Vidnesbyrd  om 
Evangeliets  Guddommelighed.  Ære  være  hans  Minde! 

Det  er  med  Sorg,  at  Aalborg  Gren  maa  meddele,  at  Brd.  Anker  Lar- 
sen afgik  ved  Døden  efter  et  Ulykkestilfælde,  Onsdag  den  20.  Marts 
1940.  Brd.  Larsen  blev  født  i  Aalborg  den  27.  Oktober  1899  og  blev 
Medlem  af  Kirken  den  22  August  1926.  og  har  saaledes  tilhørt  Kirken 
en  Aarrække.  Brd  Larsen  var  en  trofast  og  ærlig  Sidste  Dages  Hellig 
og  var  meget  afholdt  af  Søskende  saavel  som  sine  andre  Kammerater. 
Ære  være  hans  Minde.  Vi  ønsker  at  udtrykke  vor  dybeste  Medfølelse 
med  de  efterladte  og  beder  Herren  velsigne  og  trøste  dem. 

